जोधपुर। जोधपुर संभाग की राजस्थान गौरव यात्रा के बाड़मेर जिले में समापन के बाद मौसम खराब होने के चलते जोधपुर रुकी मुख्यमंत्री वसुंधरा राजे सोमवार दोपहर हवाई मार्ग से जयपुर लौट गईं। जयपुर प्रस्थान करने से पहले मुख्यमंत्री ने होटल में भाजपा नेताओं से संभाग में गौरव यात्रा और चुनावी तैयारियों का फीडबैक लिया। मुख्यमंत्री ने स्थानीय नेताओं से 16 सितम्बर को भाजपा के राष्ट्रीय अध्यक्ष अमित शाह के प्रस्तावित कार्यक्रम की तैयारियों पर भी चर्चा की। उनसे कई नेताओं ने मुलाकात की।